kardosdrur/scandi-wiki huggingface dataset:
Nataber

Nataber (Aotus) er en slægt af vestaber. Slægten er den eneste i familien Aotidae.

Nataber kan som de eneste aber blive ramt af den ofte dødelige, menneskelige malariaparasit Plasmodium falciparum, hvilket gør dem anvendelige som forsøgsdyr i malariaforskningen.

Beskrivelse 
Nataber har store brune øjne. Størrelsen forbedrer deres natsyn og dermed evnen til at være nataktiv. Ørerne er næsten skjult, hvilket har givet nataberne det videnskabelige slægtsnavn Aotus, der betyder 'uden ører'. Der findes kun få oplysninger om vilde natabers vægt, men ud fra de data, der er kendt lader det til, at hanner og hunner vejer det samme. Arten Aotus azarae fra det centrale Sydamerika vejer mest med en vægt på omkring 1250 gram, mens Aotus brumbacki vejer mindst med en vægt mellem 455 og 875 gram. Nataber måler cirka 34 cm i højden.

Levested 
Nataber findes i Panama, Colombia, Ecuador, Peru, Brasilien, Paraguay, Argentina, Bolivia og Venezuela. De arter, der lever i de største højder, har normalt den tykkeste pels. Nataber lever både i uberørt urskov og der hvor der tidligere har fundet skovhugst sted.

Adfærd 

Alle arter af nataber er nataktive og den eneste egentlig nataktive gruppe af aber. En undtagelse er underarten Aotus azarae azarae, der både kan være aktiv dag og nat. Nataber kan frembringe et stort antal forskellige lyde, der kan inddeles i otte forskellige typer. De kan ikke skelne farver, idet de har et monokromatisk syn, hvilket er usædvanligt blandt vestaber. Dette skyldes sandsynligvis deres nataktive levevis. De er i stand til at skelne finere detaljer ved lave lysintensiteter end andre primater, hvilket hjælper dem til at kunne fange insekter og bevæge sig om natten. Nataber lever i familiegrupper, der består af par og deres endnu ikke fuldvoksne unger. Familiegrupperne forsvarer territorier ved hjælp af kaldestemmer og duftmarkeringer.

Nataber er monogame og alle individer indgår i par. Kun en enkelt unge fødes en gang om året. Hannen står for hovedparten af pasningen. Moren bærer kun ungen i den første uges tid. Dette menes at være til fordel for ungen og mindsker morens energibehov. Voksne individer bliver af og til udstødt fra gruppen af andre individer af samme køn.

Klassifikation 

Man troede tidligere, at der kun fandtes en enkelt natabe-art, men mener nu at der er 11 forskellige arter:

Familie Aotidae
 Slægt Aotus
 Aotus lemurinus
 Aotus zonalis
 Aotus griseimembra
 Aotus jorgehernandezi
 Aotus brumbacki
 Aotus trivirgatus
 Aotus vociferans
 Aotus azarae
 Aotus miconax
 Aotus nancymaae
 Aotus nigriceps

Noter

Eksterne henvisninger 
 Primate Info Net Aotus Factsheet

Aber
Lester Piggott

Lester Keith Piggott (født 5. november 1935, død 29. maj 2022) var en tidligere engelsk professionel jockey. Med 4.493 sejre i sin karriere, herunder en rekord af ni sejre i verdens største galopløb, Epsom Derby, anses han som en af de bedste jockeyer gennem tiderne.

Lester Piggott var 1,73 cm høj, hvilket gav ham tilnavnet "The Long Fellow". Som følge af sin relativt høje statur for en jockey måtte han smide ca. 13-14 kg af sin idealvægt for at holde sig på de ca. 51 kg, som han vejede gennem det meste af sin aktive karriere. Han havde ry for at bruge pisk på hestene.

Lester Piggott blev meget kendt i sine aktive år og var med til at udbrede hestesporten i bredere kredse.

Karriere 

Piggott begyndte at ride som jockey som 10-årig og vandt sit første løb, da han var 12 år. Han skabte sensation, da han i 1954 som 18-årig vandt verdens mest prestigefyldte galopderby, Epsom Derby på hesten Never Say Die; den yngste vinderjockey i løbets 174 årige historie. Han nåede at at vinde Epsom Derby yderligere otte gange (på Crepello (1957), St. Paddy (1960), Sir Ivor (1968), Nijinsky (1970), Roberto (1972), Empery (1976), The Minstrel (1977) og Teenoso (1983). De ni sejre i The Derby er rekord.

Udover sejre i The Derby har Piggott vundet de øvrige store klassiske engelske løb 2,000 Guineas (5 gange), 1,000 Guineas (2 gange), Epsom Oaks (6 gange) og St Leger (8 gange).

Piggotts præstationer i sadlen medførte, at han i 1975 blev hædret med Order of the British Empire.

Han trak sig tilbage som jockey i 1985 for i stedet af blive træner. Karrieren som træner var succesfuld og han opnåede 34 sejre. Karrieren som træner fik dog en brat afslutning, da han blev tiltalt for skattesvig og i 1987 idømt en straf på tre års fængsel. Han blev løsladt efter at have afsonet 366 dage af straffen. Han fik i den forbindelse frataget den tidligere tildelte Order of the British Empire.

Fængselsstraffen betød, at han måtte opgive trænerkarrieren, og i 1990 gjorde han comeback som jockey. I en alder af 54 stillede Piggott op i et af de mest prestigefyldte amerikanske løb The Breeders' Cup Mile i en alder af 54. Piggott vandt løbet. To år senere som 56-årig vandt han sit 30. store klassiske britiske løb, da han for femte gang vandt løbet 2,000 Guineas. Han trak sig definitivt tilbage i 1995, men stillede op til et enkelt løb i Melbourne i 2001.

Udover de store løb i England, deltog Piggott i adskillige løb over det meste af verden. Han vandt bl.a. de to største løb i det kontinentale Europa, det franske Prix de l'Arc de Triomphe ("the Arc") tre gange (1973, 1977 og 1978), og det tyske Deutsches Derby (1957, 1963 og 1967).

Lester Piggott har været jockey ved to løb i Danmark på Klampenborg Galopbane, begge gange ved Scandinavian Open Championship i 1977 og i 1978. Piggott vandt begge løb.

Noter 

Hestevæddeløb
Personer tildelt Member of the Order of the British Empire
Percy Sherwood

Percy Sherwood (født 23. maj 1866 i Dresden, død 15. maj 1939 i London) var en engelsk-tysk musiker.

Sherwood fik sin uddannelse i sin fødeby, hvor han forblev som lærer ved konservatoriet. Kort før 1. verdenskrigs udbrud flyttede han og hans kone til mandens fædreland. Sherwood vandt Mendelssohn-Prisen (1889) og skrev en række instrumentalværker (symfonier, ouverture, klaverkoncert, violin- og cellosonater etc.).

Kilder 

 

Komponister fra Tyskland
Komponister fra England
Personer fra Dresden
Michael Kirkegaard

Michael Kirkegaard (født 13. november 1953) er en dansk kunstner bosat i Spanien syd for Barcelona hvor han sætter sit præg på forskellige kunst installationer. Han begyndte sin karriere som billedhugger og har nu udviklet sig til at blive en prominent installationskunstner. Hans værker er bl.a. udstillet på Museet for Samtidskunst, Museet for Fotokunst, Brandts, Johannes Larsen Museet og Det Danske Filmmuseum

Johannes Larsen Museet 
Hesteskulpturen Caruso Rex blev doneret til Johannes Larsen Museet af Ny Carlsbergfondet og står i museets have.
Endvidere ejer Johannes Larsen Museet to værker af Michael Kirkegaard:  "Sæt dig på jorden med ryggen mod et gammelt træ" samt  "Langsomhed (langsomhed). Det går ikke hurtigere, fordi du kigger". Begge værker er installationer og har været udstillet på museet i forbindelse med udstillingen Engagement i 2003

Amnesti 
Eksperimentalfilm - Michael Kirkegaard siger: "nattens drømme og minderne fra forskellige oplevelser, blandet med daglige observationer, der ligger til grund for filmen, en film lavet af en billedhugger, i et rent visuelt og poetisk sprog"

Requiem remix 
'Requiem' var én stor skulpturel installation, bestående af lyd, foto, computer, tekst, og internet. Michael Kirkegaard inviterede publikum til at være en del af installationen, der tematiserede menneskerettighedernes berettigelse. 
'Requiem remix' er et politisk værk, men det er også et værk som vil have os til at lytte til os selv – og hvor vores egen grænse går. Menneskerettigheder er ikke kun et papir med en række artikler, vi kan hive op af skuffen en gang imellem i filosofiske diskussioner.

Uddannelse 
 1971 – 1974 Kunstakademiet, København
 1974 – 1975 Chelsea School Of Art, London
 1975 – 1976 Kunstakademiet, København
 1976 – 1977 Academy Of Art College, San Francisco
 1978 – 1979 Kunstakademiet, København

Eksterne henvisninger 
 Michael Kirkegaard hjemmeside
 Johannes Larsen Museet - installationskunst 
 
 La Mamelle, Inc./Art Com
 Requiem remix, Nikolaj Kunsthal 
 Requiem remix, Gjethuset
 
 

Kunstnere fra Danmark
Spillertrupper under VM i ishockey 2016

Spillertrupper under VM i ishockey 2016 indeholder samtlige 16 trupper som blev udtaget til VM i ishockey 2016 i Rusland fra 6. til 22. maj 2016. Hver af de 16 nationer som deltog i mesterskabet kunne registrere maksimalt 20 spillere og tre målmænd. Alle aldre er som de er ved starten af turneringen (7. maj 2016).

Spillernes alder og hold er pr. 6. maj 2016.

Gruppe A

Tjekkiet
En trup på 25 mand blev annonceret den 16. april 2016. Den blev udvidet til 27 spillere den 24. april 2016 og den 3. maj 2016.

Hovedtræner: Vladimír Vujtek

Danmark
En trup på 23 mand blev annonceret den 11. april 2016. Den blev revideret til en trup på 25 spillere den  roster was unveiled on 25 April 2016. The final was roster was revealed on 1 May 2016.

Hovedtræner: Janne Karlsson

Kazakhstan
Den 24. marts 2016 blev en VM-trup med 54 spillere annonceret.

Hovedtræner: Andrei Nazarov

Letland
En VM-trup på 22 mand blev annonceret den 13. april 2016. Den endelige trup blev annonceret den 4. maj 2016.

Hovedtræner: Leonids Beresnevs

Norge 
En trup på 26 spillere blev annonceret den 11. april 2016. Truppen blev udvidet til 28 spillere den 28. april 2016. Den endelige trup blev annonceret den 1. maj 2016.

Hovedtræner: Roy Johansen

Rusland
Den endelige trup blev annonceret den 4. maj 2016.

Hovedtræner: Oleg Znarok

Sverige
En VM-trup med 24 spillere blev annonceret den 22. april 2016. Den endelige trup blev annonceret den 2. maj 2016.

Hovedtræner: Pär Mårts

Schweiz
En VM-trup med 30 spillere blev annonceret den 16. april 2016. Den endelige trup blev annonceret den 1. maj 2016. 

Hovedtræner: Patrick Fischer

Gruppe B

Hviderusland
Et  hold med 29 spillere blev annonceret den 13. april 2016.

Hovedtræner: Dave Lewis

Canada
Et hold med 18 spillere blev annonceret den 11. april 2016. Den 28. april 2016 blev yderligere tre spillere tilføjet truppen: Derick Brassard, Mathew Dumba og Corey Perry. Den endelige trup blev annonceret den 4. maj 2016.

Finland
Et hold med 28 spillere blev annonceret den 18. april 2016. Det endelige VM-hold blev annonceret den 1. maj 2016.

Hovedtræner: Kari Jalonen

Frankrig
Det endelige VM-hold blev annonceret den trup 3. maj 2016.

Hovedtræner: Dave Henderson

Tyskland
Et hold med 28 spillere blev annoncret den 18. april 2016. Det blev senere revideret.

Hovedtræner: Marco Sturm

Ungarn
Et hold med 31 spillere blev annonceret den 20. april 2016.

Hovedtræner: Rich Chernomaz

Slovakiet
Et hold på 25 blev annonceret den 18.april 2016. Det blev ændret den 30. april 2016.

Hovedtræner: Zdeno Cíger

USA
USA's endelige VM-hold blev annonceret den 3. maj 2016.

Hovedtræner: John Hynes

Referencer 

VM i ishockey
Kosovos fodboldforbund

Kosovos fodboldforbund (), er den højeste myndighed indenfor fodbold i Kosovo, og styrer Kosovos fodboldlandshold.

Forbundet blev 3. maj 2016 blev landet medlem af det europæiske fodbold forbund UEFA, og får dermed mulighed for at stille op i de Europæiske klub turneringer og kvalifikationen til EM i 2020.
10 dage efter optagelsen af UEFA, blev landet også optaget af FIFA sammen med Gibraltar

Referencer 

Fodboldforbund
Nationale fodboldforbund
Hotel- og Restaurantskolen

Hotel- og Restaurantskolen er en dansk erhvervsskole beliggende i Valby. Skolen tilbyder uddannelser og kurser indenfor hotel, restaurant og turistbranchen, og har årligt 6.000 elever. Fra 2014 faldt elevtallet med 40 procent indtil 2019, hvorefter tallet igen steg. På grund af faldet vedtager skolen en ny strategi med stærkt fokus på den bæredygtige dagsorden. Målet er gennem stærkt håndværk og faglighed at uddanne elever til at mestre bæredygtig gastronomi, madhåndværk og hospitality. I januar 2023 oplevede skolen stor fremgang . Skolen blev grundlagt i 1922 under navnet Restaurantindustriens Lærlingeskole, og er Nordeuropas største brancheskole inden for hotel, restaurant og turisme.

Historie 

I 1920 begyndte nogle restauratører fra København at tilbyde aftenundervisning inden for branchen. Før var der ingen uddannelse til kok og tjener, da man skulle arbejde sig op fra opvasker via forskellige funktioner i køkkenet og restauranten, før man blev tildelt titlen som kok eller tjener.

Den første undervisning foregik fra en skonnert med navnet Constance. I 1922 godkendte Undervisningsministeriet undervisningen, og kokke- og tjenerfaget blev håndværksuddannelser med lærlingestatus. På grund af pladsmangel på skibet, flyttede skolen samme år ud på Teknologisk Institut, hvor den havde lokaler indtil 1966, hvor man flyttede ud til Kongedybet på Amager.

Fra 1980 flyttede skolen til Kødbyen på Vesterbro, og skiftede samtidig navn fra Restaurantindustriens Lærlingeskole til det nuværende. I 1980erne kommer sundhed og ernæring til at fylde mere og i 1988 åbner skolen sin uddannelse til ernæringsassistent med fokus på at lave bedre måltider til fx børn, syge og ældre i offentlige institutioner. Op igennem 1990'erne havde skolen over 20.000 m2. I løbet af 1990'erne vokser skolen eksplosivt og runder i 1997 hele 2500 elever, studerende og kursister med 1000 undervist hver om dagen. I 2004 blev et nyt hovedsæde på Niels Hemmingsens Gade ved Gråbrødretorv erhvervet, og skolen havde nu 25.000 m2 til rådighed, med omkring 20 køkkener.

Hotel- og Restaurantskolen fik i august 2010 for første gang alle aktiviteter samlet ét sted, da den flyttede ind i Aller Medias tidligere hovedsæde på Vigerslev Allé i Valby. Et seks etager højt centrum for dansk mad og værtsskab, hvor skolen stadig har hjemme i dag. 

Siden har skolen udvidet med HTX-gymnasium (lukkes i 2021), 10. klasse, eux og kurser i gastronomi, ernæring, værtskab mm. 

Dagligt er der 1.200 elever og kursister på skolen, der samlet benyttes af 6.000 personer om året. Medarbejderstaben i 2015 bestod af cirka 180 ansatte.

Referencer

Eksterne henvisninger 

 Hotel- og Restaurantskolens officielle hjemmeside

Uddannelsesinstitutioner i København
Erhvervsskoler i Danmark
Etableret i 1922
Valby
Eldgjá

Eldgjá () er en vulkansk kløft på Island. Kløften og de nærliggende Laki-kratere er en del af det samme vulkanske system som Katla sydpå i landet.

Kløften ligger mellem Landmannalaugar og Kirkjubæjarklaustur, og er på sit største 270 meter dyb og 600 meter bred. Den blev opdaget af Þorvaldur Þoroddsen i 1893. Det første dokumenterede udbrud var i 934. Det er beregnet, at udbruddet producerede 18 km³ lava..

Inde i kløften findes der et vandfald kaldet Ófærufoss. En naturlig bro, som strak sig over vandfaldet, forsvandt i 1993 på grund af issmeltning. En stor vandmængde fra issmeltningen førte til, at broen blev oversvømmet og kollapsede.

Noter 

Vulkaner i Island
Islands geografi
En mand der hedder Ove

En mand der hedder Ove er en svensk dramafilm, filmen instrueret af Hannes Holm og bygger på Fredrik Backmans roman med samme navn fra 2012.

Filmen nomineret til seks priser ved Guldbagge i 2016, herunder i kategorien Bedste Film.

Medvirkende 
 Rolf Lassgård som Ove
 Bahar Pars som Parvaneh
 Zozan Akgün som Nasanin
 Nelly Jamarani som Sepideh
 Tobias Almborg som Patrik
 Viktor Baagøe som Ove 7 år
 Filip Berg som Ove som ung
 Anna-Lena Bergelin som Journalisten Lena
 Lasse Carlsson som Oves kollega
 Simon Edenroth som Adrian
 Ida Engvoll som Sonja
 Karin de Frumerie som Oves læge

Kilder

Eksterne henvisninger 
 

Svenske film fra 2015
Film baseret på bøger
Svensksprogede film
Algorismus (nordisk tekst)

Algorismus er en kort tekst om matematik skrevet på norrønt. Det er den ældste tekst om matematik på et skandinavisk sprog, og har overlevet som kopi i Hauksbók fra begyndelsen 1300-tallet. Det er sandsynligvis en oversættelse fra latin til norrønt, af nogle sider som er inkluderet i ældre bøger som Carmen de Algorismo af De Villa Dei fra 1200, Liber Abaci af Fibonacci fra 1202 og Algorismus Vulgaris af De Sacrobosco fra 1230.

Referencer 

Værker om matematik
Litteratur fra Island
Nordisk litteratur fra middelalderen
Tour of Norway 2016

Tour of Norway 2016 var den sjette udgave af det internationale cykelløb Tour of Norway. Løbet var klassificeret som 2.HC og blev arrangeret fra 18. til 22. maj 2016. Størstedelen af løbet foregik i fylkerne Buskerud og Telemark, men man kom også gennem Vestfold på første etape, og sidste etape gik fra Akershus til Østfold. Store dele af ruten for flere af etaperne var mere eller mindre magen til 2015-udgaven. Pieter Weening blev den samlede vinder af løbet.

Hold og ryttere

Danske ryttere 
Asbjørn Kragh Andersen kører for 
Sebastian Lander kører for 
Mads Pedersen kører for 
Rasmus Quaade kører for

Etaperne

Trøjernes fordeling gennem løbet

Resultater

Eksterne henvisninger
 

2016
UCI Europe Tour 2016
Tour of Norway

Tour of Norway er et norsk etapeløb i landevejscykling som for første gang blev arrangeret 1.–5. juni 2011. Løbet var i den første udgave klassificeret som 2.2, og havde deltagelse af kontinentalhold, landshold og norske klubhold, men løbsdirektør Birger Hungerholdt havde et mål om at Tour of Norway skulle opgraderes.

I september 2011 blev det offentliggjort at løbet fra 2012 skulle opgraderes til 2.1. Det indebærer at optil halvdelen af holdene kan være World Tour-hold, og at ingen amatørhold (klubhold) kan stille til start. 

I september 2013 blev det offentliggjort at løbet fra 2014 skulle opgraderes til 2.HC. Det indebærer blandt andet at kun World Tour-hold, professionelle kontinentalhold og norske kontinentalhold kan deltage.

I juni 2018 blev det offentliggjort at løbet blev slået sammen med Tour des Fjords.

I december 2019 blev det offentliggjort at løbet ikke ville blive arrangeret i 2020, men at man arbejdede videre på at komme tilbage i 2021.

I marts 2020 kom meldingen om at løbet alligevel ville blive arrangeret.

Vindere

Etapevindere

Se også
Ladies Tour of Norway

Referencer

Eksterne henvisninger
Tour of Norway 2015

Tour of Norway 2015 var den femte udgave af cykelløbet Tour of Norway. Løbet var klassificeret som 2.HC, og blev arrangeret fra 20. til 24. maj 2015.

Etaperne

Trøjernes fordeling gennem løbet

Hold

Referencer

Eksterne henvisninger 
 
 

2015
UCI Europe Tour 2015
Barnitz

Barnitz er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Barnitz ligger øst for Bad Oldesloe, og sydvest for Lübeck og rummer landsbyerne Benstaben, Groß Barnitz, Klein Barnitz og Lokfeld. Floden Trave løber gennem kommunen i en malerisk floddal. Motorvejen A1 fra Hamborg til Lübeck strejfer kommunen område mellem Benstaben og Klein Barnitz.

Eksterne kilder/henvisninger 

  
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Sjællandske Tværmotorvej

Sjællandske Tværmotorvej  er en foreslået motorvej der forventes at gå mellem Kalundborg over Slagelse til Næstved, og videre som Næstvedmotorvejen til Sydmotorvejen E47/E55 ved Rønnede. 

Motorvejen skal være med til at aflaste primærrute 22 for tung trafik mellem Kalundborg, Slagelse og Næstved, og især den mest trafikerede strækning, mellem Slagelse og Næstved hvor der er en trafikmængde på 8.000 - 14.000 i døgnet.

Motorvejen er blevet foreslået af Sjællandske borgermestre og politikere, og er støttet af 17 kommuner, som blandt andet tæller Kalundborg, Slagelse, Næstved, Sorø, Faxe og Vordingborg kommuner.

Den 12. maj 2016 tog komiteen for den sjællandske tværforbindelse til Christiansborg, hvor de mødtes med Folketingets trafikudvalg. Her fremlagde komiteen en rapport, som de havde fået lavet af Rambøll. I rapporten blev mulighederne belyst, blandt andet en forkortet rejsetid på op til 47 minutter. Derudover vil en eventuel motorvej give ca. 1.500 arbejdspladser, og den vil øge de lokale virksomheders vækst og produktion med 3,4 milliarder kr. 

Motorvejen forventes at koste ca. 7,4 milliarder kr.

Kilder 

Motorveje i Danmark
Bygninger, konstruktioner og anlæg i Region Sjælland
Robert Grant

Robert Grant (født 17. juni 1814 i Grantown, død 24. oktober 1892 sammesteds) var en skotsk astronom.

Grant var 1841—45 ansat i sin brors forretning i London og opholdt sig i de følgende år i Paris og London, væsentlig optaget med at samle materiale til sin History of physical astronomy (1852), der belønnedes af det engelske astronomiske selskab med dets guldmedalje. I 1859 blev Grant professor i astronomi og direktør for observatoriet i Glasgow; hans arbejde her er hovedsagelig nedlagt i de to stjernekataloger, han har udgivet (1883 og 1892). Sammen med admiral William Henry Smyth udgav Grant (1858) en engelsk udgave af Aragos Astronomie populaire.

Kilder 

 

Astronomer fra Storbritannien
Professorer fra Storbritannien
Faglitterære forfattere fra Storbritannien
Engelsksprogede forfattere
Briter i 1800-tallet
Francis Grant

Sir Francis Grant (født 18. januar 1803 i Kilgraston, Perthshire, død 5. oktober 1878 i London) var en skotsk maler. 

Grant, der 1857 blev medlem af og i 1866 præsident for Londons Kunstakademi, var en i den fornemme verden meget yndet portrætmaler, der med stor elegance gengav personerne stærkt idealiserede uden dybtgående karakteristik i virkningsfulde landskabelige omgivelser, særlig med heste og jagthunde (som til tider Edwin Henry Landseer malede for ham). Til de mest kendte hører: Dronning Victoria til hest (1841), Feltmarskal Lord Clyde (1861), Elgin (1862), Disraeli (1863), Hertugen af Cambridge (1868), Palmerston (1874), Lord Herbert, Lord John Russell, Macaulay, Viscount Hardinge på slagmarken, Lord Campbell.

Kilder 

  

Portrætmalere
Malere fra Skotland
Briter i 1800-tallet
Jules Ramey

Étienne-Jules Ramey (født 23. maj 1796 i Paris, død 29. oktober 1852 sammesteds) var en fransk billedhugger. Han var søn af Claude Ramey.

Ramey var elev af sin far og École des beaux-arts. Han var som billedhugger en virtuos tekniker, der fik stor indflydelse på et kuld yngre franske billedhuggere. Et af hans mest kendte arbejder er gruppen Theseus og Minotaurus i Tuileries-haven. Blandt andre værker mærkes: Venus Falconieri (1820, museet i Dijon), basrelieffet Hektor kaster en stenblok (1816), helgenstatuer for kirker i Paris med mere.

Kilder 

 

Billedhuggere fra Frankrig
Franskmænd i 1800-tallet
Personer fra Paris
Claude Ramey

Claude Ramey (født 29. oktober 1754 i Dijon, død 5. juni 1838 i Paris) var en fransk billedhugger. Han var far til Jules Ramey.

Ramey har skabt en del dekorativ skulptur for Louvre, statuen Najade for Medici-springvandet i Luxembourg-haven, en statue af Kléber med mere.

Kilder  

  

Billedhuggere fra Frankrig
Franskmænd i 1700-tallet
Franskmænd i 1800-tallet
Personer fra Dijon
Muddervulkan

Muddervulkaner består af mudder eller andet finkornet mineralsk materiale blandet med vand, der presses op af gasser og strømmer ud på jordoverfladen. Gasserne kan være kulbrinte fra højtliggende gas- og olieforekomster, men kan også have egentlig vulkansk oprindelse. Temperaturen er meget lavere i disse muddervulkaner end temperaturerne man finder i ildvulkaner.

Eksterne henvisninger 

 geografifaget.dk: Muddervulkanen Sidoarjo
 ing.dk: Olieboring satte ustoppelig muddervulkan i gang

Vulkaner
Petrologi
Klakør

En klakør (fra fransk claqueur) er person der som forklapper er betalt for at give applaus under en forestilling.

Brug af klakører var en udbredt praksis i Frankrig i 1800-tallet, hvor dramatikere eller teaterdirektører købte publikum til at forklappe af nye skuespil.

I dag ser man brug af klakør inden for tv-mediet, hvor der blandt publikum er forklappere, som sørger for, at publikum klapper og griner de rigtige steder, med en virkning der kan minde om dåselatter, der dog er forproduceret og lagt ind over.

Eksterne henvisninger 

 "Klakør" og "dåselatter" hos Ordnet.dk (Ordbog over det danske Sprog og Den Danske Ordbog)

Teater
Opera